
PARLAMENTUL ROMÂNIEI

CAMERA DEPUTAȚILOR

COMISIA PENTRU ÎNVĂȚĂMÂNT,

ȘTIINȚĂ, TINERET ȘI SPORT

București, 24 iunie 2020
Nr.4C-11/231
RAPORT 
asupra Legii pentru modificarea și completarea Legii educației naționale nr.1/2011, 
aflată în procedură de reexaminare ca urmare a Cererii Președintelui României 
(Plx. 365/2019/2020)
1. În baza prevederilor art. 138 din Regulamentul Camerei Deputaților, republicat, cu adresa nr. Plx.365/2019/2020 din 27 mai 2020, Comisia pentru învățământ, știință, tineret și sport a primit spre dezbatere, în fond, Legea pentru modificarea și completarea Legii educației naționale nr.1/2011, aflată în procedură de reexaminare ca urmare a Cererii Președintelui României.
Legea are ca obiect de reglementare modificarea și completarea Legii educației naționale nr.1/2011, cu modificările și completările ulterioare, în scopul creșterii gradului de siguranță în mediul școlar prin abordarea proactivă a provocărilor generate de fenomenul bullying în societate, precum și acordarea consilierii psihologice antepreșcolarilor, preșcolarilor și elevilor din unitățile de învățământ, dar și sancționarea comportamentelor de tip bullying. 

2. În funcție de obiectul și conținutul său, Legea face parte din categoria legilor organice, potrivit prevederilor art. 73 din Constituția României, republicată.

3. Potrivit prevederilor art. 75 alin. (1) din Constituția României, republicată, și ale art.91 alin.(8) din Regulamentul Camerei Deputaților, republicat, Camera Deputaților este primă Cameră sesizată.
La lucrările Comisiei au fost prezenți un număr de 24 deputați, din totalul de 25 membri ai Comisiei. 

În baza prevederilor art. 54 și 55 din Regulamentul Camerei Deputaților, republicat, la dezbaterea Legii au participat ca invitați doamna Ioana Lazăr - secretar general în cadrul Ministerului Educației și Cercetării, doamna deputat Lia Olguța Vasilescu - inițiator, doamna Nadia Tătaru - Asociația Părinților Isteți Itsy Bitsy, doamna Adelina Țînțariu - Point Public Affairs. 
Legea a fost adoptată de către Camera Deputaților, în calitate de primă Cameră sesizată, potrivit art.115 alin.(5) din Constituția României, republicată, în data 27 octombrie 2019, cu toate că raportul comisiei a fost de respingere. 
În data de 28 aprilie 2020, Senatul, în calitate de Cameră Decizională, a adoptat Legea. Legea a fost transmisă spre promulgare pe 04 mai 2020. 

În data de 21 mai 2020, Președintele României a transmis Parlamentului solicitarea de reexaminare a Legii.
În Cererea de reexaminare se precizează că art. I pct. 8 al Legii trimise spre promulgare modifică pct. 61 al Anexei Legii nr.1/2011, în sensul redefinirii fenomenului de bullying ca fiind o formă de manifestare a violenței și care „constă într-un comportament abuziv, realizat în mod repetat și cu intenție al unei persoane sau al unui grup de persoane, care conduce la prejudicierea fizică și/sau psihică a victimei/victimelor prin hărțuire verbală, amenințări verbale sau non-verbale, agresiune fizică, lovire, persecuție, intimidare sau alte metode de constrângere.” Conform reglementărilor în vigoare, bullying-ul este definit ca „acțiunea sau seria de acțiuni fizice, verbale, relaționale și/sau cibernetice, într-un context social dificil de evitat, săvârșite cu intenție, care implică un dezechilibru de putere, au drept consecință atingerea demnității ori crearea unei atmosfere de intimidare, ostile, degradante, umilitoare sau ofensatoare, îndreptate împotriva unei persoane sau grup de persoane și vizează aspecte de discriminare și excludere socială, care pot fi legate de apartenența la o anumită rasă, naționalitate, etnie, religie, categorie socială sau la o categorie defavorizată ori de convingerile, sexul sau orientarea sexuală, caracteristicile personale, acțiune sau serie de acțiuni, comportamente ce se desfășoară în unitățile de învățământ și în toate spațiile destinate educației și formării profesionale.” Astfel, comparând cele două definiții, constatăm că în reglementarea propusă prin Legea supusă reexaminării nu se mai asigură o definire completă a noțiunii de bullying, fiind ignorate aspectele de discriminare și excludere socială, care pot fi legate de apartenența la o anumită rasă, naționalitate, etnie, religie, categorie socială sau de o categorie defavorizată ori de convingerile, sexul sau orientarea sexuală, caracteristicile personale, care ar putea fi asociate bullying-ului. Totodată, noua definiție exclude din conceptul de bullying un fenomen din ce în ce mai răspândit între tineri, respectiv, bullying-ul cibernetic.

Actualul cadru normativ de sancționare și definire a fenomenului de bullying este de dată recentă, fiind circumscris Legii nr. 221/2019 pentru modificarea și completarea Legii educației naționale nr. 1/2011, lege intrată în vigoare cu mai puțin de 6 luni în urmă, respectiv la data de 22 noiembrie 2019. Actualul mod de reglementare a acestui fenomen este rezultatul efortului unor specialiști din domeniul psihologiei și din alte domenii ale științei și este considerat de către aceștia o formulă cuprinzătoare și acoperitoare. În acest sens, se consideră că modificarea reglementării, la un interval de timp atât de scurt de la intrarea sa în vigoare, poate submina eforturile de creare a unei legislații stabile, predictibile și coerente, atât de necesară într-un domeniu complex, cum este cel al educației. Din această perspectivă, orice intervenție legislativă referitoare la redefinirea fenomenului de bullying trebuie realizată astfel încât să nu afecteze stabilitatea și predictibilitatea aplicării legislației din materia educației.

Prin modificările operate se restrânge domeniul de aplicare al Legii, ceea ce contravine obiectivului acestei legi, respectiv acela de a crește nivelul de siguranță fizică și psihică în unitățile de învățământ și în toate spațiile destinate educației și formării profesionale, motiv pentru care se solicită reexaminarea Legii pentru modificarea și completarea Legii educației naționale nr. 1/2011.

Comisia a analizat atât cuprinsul Cererii de reexaminare, cât și forma Legii transmisă de Senat spre promulgare, în calitate de Cameră decizională.

4.  În urma dezbaterii, în ședința din 23 iunie 2020, Comisia a propus, cu 13 voturi pentru și 11 voturi împotrivă, adoptarea Cererii de reexaminare a Legii și adoptarea Legii cu amendamentele admise din Anexa ce face parte integrantă din prezentul raport.

	PREȘEDINTE

Prof.univ.dr.ing. Sorin-Mihai CÎMPEANU

	     SECRETAR

                                 Viorel STAN


	
	Șef birou Ioana Mînzu

Consilier parlamentar Monica Tudor


Anexa 
AMENDAMENTE ADMISE 
	Nr.

crt.
	Text 

Lege nr. 1/2011 cu m și c ult
	Text 

adoptat de CD
	Text 

transmis la promulgare
	Text propus de Comisie

(autor amendament)
	Motivare



	1.
	
	Titlul Legii: Lege pentru modificarea și completarea Legii educației naționale nr. 1/2011
	Titlul Legii: Lege pentru modificarea și completarea Legii educației naționale nr. 1/2011
	Text nemodificat 
	

	2.
	---
	Articol unic. - Legea educației naționale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările și completările ulterioare, se modifică și se completează după cum urmează:
	Articol unic. - Legea educației naționale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările și completările ulterioare, se modifică și se completează după cum urmează:
	Text nemodificat
	

	3.
	Art. 7 - (1) În unitățile, în instituțiile de învățământ și în toate spațiile destinate educației și formării profesionale sunt interzise activitățile care încalcă normele de moralitate și orice activități care pot pune în pericol sănătatea și integritatea fizică sau psihică a copiilor și a tinerilor, respectiv a personalului didactic, didactic auxiliar și nedidactic, precum și activitățile de natură politică și prozelitismul religios.
(11) În unitățile de învățământ și în toate spațiile destinate educației și formării profesionale sunt interzise comportamentele care constau în violența psihologică - bullying. (Legea 221/2019)
	1. Alineatul (1) al articolului 7 se modifică și va avea următorul cuprins:

(1) În unitățile, în instituțiile de învățământ și în toate spațiile destinate educației și formării profesionale sunt interzise activitățile care încalcă normele de moralitate și orice alte activități și comportamente care pot pune în pericol sănătatea și integritatea fizică sau psihică a copiilor și a tinerilor, respectiv a personalului didactic, didactic auxiliar și nedidactic, inclusiv comportamente generatoare de bullying, oricare ar fi forma acestuia, precum și activitățile de natură politică și prozelitismul religios.
	1. La articolul 7, după alineatul (11) se introduce un nou alineat, alin.(12), cu următorul cuprins:
----
 „(12)  În unitățile și instituțiile de învățământ sunt interzise comportamentele generatoare de bullying, oricare ar fi forma acestuia.”
	Text nemodificat
	

	4.
	Art. 14 - (1) Ministerul Educației, Cercetării, Tineretului și Sportului proiectează, fundamentează și aplică strategiile naționale în domeniul educației, cu consultarea asociațiilor reprezentative ale profesorilor, structurilor asociative reprezentative ale părinților, Consiliului Național al Rectorilor, structurilor asociative ale universităților și școlilor de stat, particulare și confesionale, Consiliului Minorităților Naționale, sindicatelor reprezentative din învățământ, asociațiilor reprezentative ale elevilor, asociațiilor reprezentative ale studenților, autorităților administrației publice, mediului de afaceri și organizațiilor neguvernamentale finanțatoare care susțin programe educative/federații ale furnizorilor de servicii sociale.

(2) Statul încurajează dezvoltarea parteneriatului public-privat.

---
	2. La articolul 14, alineatul (2) se introduce un nou alineat (3), cu următorul cuprins:

---

(3) Statul creează și garantează un mediu școlar sigur în unitățile de învățământ, la toate nivelurile - antepreșcolar, preșcolar, primar, gimnazial, liceal, postliceal.
	---
	Text nemodificat
	

	5.
	Art. 83 - (1) Antepreșcolarii, preșcolarii și elevii din unitățile școlare de stat și particulare autorizate/acreditate beneficiază de asistență medicală, psihologică și logopedică gratuită, în cabinete medicale, psihologice și logopedice școlare ori în unități medicale de stat.

	---
	2. La articolul 83, alineatul (1) se modifică și va avea următorul cuprins:
 „Art.83.- (1) Antepreșcolarii, preșcolarii și elevii din unitățile școlare de stat și particulare autorizate/acreditate beneficiază de asistență medicală, psihologică și logopedică gratuită, inclusiv consiliere psihologică, în cabinete medicale, psihologice și logopedice școlare în unități medicale de stat.”
	Text nemodificat
	

	6.
	---

(2) La începutul fiecărui an școlar se realizează examinarea stării de sănătate a elevilor, pe baza unei metodologii comune elaborate de Ministerul Educației, Cercetării, Tineretului și Sportului și de Ministerul Sănătății.

(3) Autorizarea sanitară necesară funcționării unităților de învățământ de stat se obține fără taxe.
	3. La articolul 83, după alineatul (1), se introduce un nou alineat (11) cu următorul cuprins:
(11) Antepreșcolarii, preșcolarii și elevii din unitățile școlare de stat și particulare autorizate/acreditate beneficiază de consiliere psihologică gratuită, în cabinete medicale și psihologice școlare ori în unități medicale de stat, la recomandarea specialistului, psiholog școlar sau medic de medicină școlară, elaborată în urma evaluării de consiliul de administrație. 

---
	3. La articolul 83, după alineatul (1) se introduc două noi alineate (11) și (12), cu următorul cuprins:
 „(11) Antepreșcolarii, preșcolarii și elevii din unitățile școlare de stat și particulare autorizate/acreditate beneficiază de consiliere psihologică gratuită, în cabinete medicale și psihologice școlare în unități medicale de stat, la recomandarea specialistului, psihologului școlar sau medicului de medicină școlară, elaborată în urma evaluării solicitate de consiliul de administrație.
(l2) CJRAE, respectiv CMBRAE asigură consilierea psihologică prevăzută la alin.(1).”
	Text nemodificat
	

	7.
	Art. 95 - (1) Inspectoratele școlare județene și Inspectoratul Școlar al Municipiului București sunt servicii publice deconcentrate ale Ministerului Educației, Cercetării, Tineretului și Sportului, cu personalitate juridică, având în principal următoarele atribuții:

a) aplică politicile și strategiile Ministerului Educației, Cercetării, Tineretului și Sportului la nivel județean, respectiv al municipiului București;

b) controlează aplicarea legislației și monitorizează calitatea activităților de predare-învățare și respectarea standardelor naționale/indicatorilor de performanță, prin inspecția școlară;

c) controlează, monitorizează și evaluează calitatea managementului unităților și instituțiilor de învățământ;

d) asigură, împreună cu autoritățile administrației publice locale, școlarizarea elevilor și monitorizează participarea la cursuri a acestora pe durata învățământului obligatoriu;

e) coordonează admiterea în licee, evaluările naționale și concursurile școlare la nivelul unităților de învățământ din județ și, respectiv, din municipiul București;

f) monitorizează implementarea programelor naționale inițiate de Ministerul Educației, Cercetării, Tineretului și Sportului pe aria județului, respectiv a municipiului București, precum și a proiectelor derulate de unitățile școlare și cele conexe în cadrul programelor Uniunii Europene în domeniul educației și tineretului;

g) mediază conflictele și litigiile survenite între autoritatea administrației publice locale și unitățile de învățământ;

h) coordonează și controlează activitățile unităților conexe ale Ministerului Educației, Cercetării, Tineretului și Sportului din aria județului/municipiului București;

i) prezintă un raport anual privind starea învățământului pe teritoriul județului, respectiv al municipiului București. Acest raport se face public;

j) a fost abrogat 

k) aplică politicile educaționale naționale la nivel județean, respectiv al municipiului București;

l) acordă consiliere și asistență unităților și instituțiilor de învățământ în gestionarea resurselor umane și a posturilor didactice la nivelul județului, respectiv al municipiului București;

m) monitorizează activitățile de constituire și de vacantare a posturilor didactice/catedrelor din unitățile de învățământ preuniversitar de stat și particular, organizează concursul național de ocupare a posturilor didactice/catedrelor vacante/rezervate din învățământul preuniversitar de stat și monitorizează concursurile de ocupare a posturilor didactice/catedrelor vacante/rezervate organizate de unitățile de învățământ preuniversitar particular.

n) gestionează baza de date privind cadrele didactice calificate angajate în unitățile de învățământ, precum și întreaga bază de date a educației;

o) înaintează Ministerului Educației Naționale rețeaua școlară din raza lor teritorială în vederea publicării rețelei naționale a învățământului preuniversitar;
p) realizează auditarea periodică a resursei umane din învățământul preuniversitar;

q) asigură colectarea datelor statistice pentru sistemul național de indicatori privind educația.
	4. La articolul 95, lit. d) se modifică și va avea următorul cuprins:

d) asigură, împreună cu autoritățile administrației publice locale, prin acțiune integrată, școlarizarea într-un mediu sigur a elevilor și monitorizează participarea la cursuri a acestora pe durata învățământului obligatoriu;

---
	4. La articolul 95 alineatul (1), litera d) se modifică și va avea următorul cuprins: 
 „d) asigură, împreună cu autoritățile administrației publice locale, prin acțiune integrată, școlarizarea într-un mediu sigur a elevilor și monitorizează participarea la cursuri a acestora pe durata învățământului obligatoriu; “


	Text nemodificat
	

	8.
	Art. 111 - (1) De la bugetul de stat, prin bugetul Ministerului Educației, Cercetării, Tineretului și Sportului, se asigură următoarele cheltuieli aferente unităților de învățământ preuniversitar, inclusiv pentru învățământul special:

a) finanțarea programelor naționale ale Ministerului Educației, Cercetării, Tineretului și Sportului, aprobate prin hotărâre a Guvernului;

b) componența locală aferentă proiectelor aflate în derulare, cofinanțate de Guvernul României și de organismele financiare internaționale, precum și rambursările de credite externe aferente proiectelor respective;

c) bursele, aprobate prin hotărâre a Guvernului, pentru elevii din Republica Moldova, etnicii români din afara granițelor țării, precum și bursele pentru elevii străini;

d) organizarea evaluărilor, a simulărilor și a examenelor naționale;

e) perfecționarea pregătirii profesionale a cadrelor didactice și didactice auxiliare, pentru implementarea politicilor și strategiilor Ministerului Educației, Cercetării, Tineretului și Sportului;

f) finanțarea, prin hotărâre a Guvernului, inițiată de Ministerul Educației, Cercetării, Tineretului și Sportului, a unor programe anuale sau multianuale de investiții, de modernizare și de dezvoltare a bazei materiale a instituțiilor de învățământ preuniversitar de stat, inclusiv consolidări și reabilitări de școli și dotări;

g) finanțarea unor programe naționale de protecție socială, stabilite prin reglementări specifice;

h) finanțarea privind organizarea de concursuri pentru elevi, pe obiecte de învățământ și pe meserii, tehnico-aplicative, științifice, de creației concursuri și festivaluri cultural-artistice, campionate și concursuri sportive școlare, cu participare națională și internațională, precum și olimpiade internaționale pe obiecte de învățământ.

i) cheltuieli cu eliberarea actelor de studii ale elevilor.

---
	5. La articolul 111, alineatul (1), după punctul (i), se introduce un nou punct (j) cu următorul cuprins:

---

(j) finanțarea unor programe naționale de siguranță în unitatea de învățământ, stabilite prin reglementări specifice;
	5. La articolul 111 alineatul (1), după litera i) se introduce o nouă literă, lit. j), cu următorul cuprins:
„j) finanțarea unor programe naționale de siguranță în unitatea de învățământ, stabilite prin reglementări specifice.”
	Text nemodificat
	

	9.
	Art. 111 - (1) De la bugetul de stat, prin bugetul Ministerului Educației, Cercetării, Tineretului și Sportului, se asigură următoarele cheltuieli aferente unităților de învățământ preuniversitar, inclusiv pentru învățământul special:

a) finanțarea programelor naționale ale Ministerului Educației, Cercetării, Tineretului și Sportului, aprobate prin hotărâre a Guvernului;

b) componența locală aferentă proiectelor aflate în derulare, cofinanțate de Guvernul României și de organismele financiare internaționale, precum și rambursările de credite externe aferente proiectelor respective;

c) bursele, aprobate prin hotărâre a Guvernului, pentru elevii din Republica Moldova, etnicii români din afara granițelor țării, precum și bursele pentru elevii străini;

d) organizarea evaluărilor, a simulărilor și a examenelor naționale;

e) perfecționarea pregătirii profesionale a cadrelor didactice și didactice auxiliare, pentru implementarea politicilor și strategiilor Ministerului Educației, Cercetării, Tineretului și Sportului;

f) finanțarea, prin hotărâre a Guvernului, inițiată de Ministerul Educației, Cercetării, Tineretului și Sportului, a unor programe anuale sau multianuale de investiții, de modernizare și de dezvoltare a bazei materiale a instituțiilor de învățământ preuniversitar de stat, inclusiv consolidări și reabilitări de școli și dotări;

g) finanțarea unor programe naționale de protecție socială, stabilite prin reglementări specifice;

h) finanțarea privind organizarea de concursuri pentru elevi, pe obiecte de învățământ și pe meserii, tehnico-aplicative, științifice, de creației concursuri și festivaluri cultural-artistice, campionate și concursuri sportive școlare, cu participare națională și internațională, precum și olimpiade internaționale pe obiecte de învățământ.

i) cheltuieli cu eliberarea actelor de studii ale elevilor.
(2) Finanțarea cheltuielilor privind inspectoratele școlare, casele corpului didactic, palatele și cluburile copiilor și elevilor, cluburile sportive școlare, se asigură din bugetul de stat, prin bugetul Ministerului Educației, Cercetării, Tineretului și Sportului.

(21) Autoritățile locale pot efectua din bugetele proprii, pentru imobilele trecute în administrarea lor, cheltuieli pentru întreținerea și funcționarea lor, precum și cheltuieli de natura investițiilor.
(3) Cluburile sportive școlare, precum și palatele și cluburile copiilor pot să fie finanțate și de autoritățile administrației publice locale.

 (4) Autoritățile administrației publice locale hotărăsc alocarea de fonduri, din veniturile proprii ale acestora, ca participare la finanțarea de bază și ca finanțare complementară a unităților de învățământ preuniversitar de stat.
(5) Consiliul județean/Consiliul General al Municipiului București asigură fonduri pentru organizarea și desfășurarea olimpiadelor și a concursurilor școlare județene/ale municipiului București, precum și pentru acordarea stimulentelor financiare elevilor care au obținut distincții, medalii și premii speciale și cadrelor didactice care s-au ocupat de pregătirea acestora.
(51) Cuantumul stimulentelor financiare prevăzute la alin. (5) se acordă în baza unui regulament aprobat prin hotărâre a consiliului județean/Consiliului General al Municipiului București.
(6) Cheltuielile aferente facilităților acordate elevilor și studenților privind transportul pe calea ferată și cu metroul se finanțează de la bugetul de stat, prin bugetul Ministerului Transporturilor și Infrastructurii.

---
	6. La articolul 111, alineatul (2), după punctul (6), se introduce un nou punct, (7), cu următorul cuprins:

---

(7) Cheltuielile aferente garantării siguranței copiilor și tinerilor în unitățile de învățământ preuniversitar se finanțează de la bugetul de stat, prin bugetul Ministerului Dezvoltării Regionale și Administrației Publice.
	6. La articolul 111, după alineatul (6) se introduce un nou alineat, alin.(7), cu următorul cuprins:
 „(7) Cheltuielile aferente garantării siguranței copiilor și tinerilor în unitățile de învățământ preuniversitar se finanțează de la bugetul de stat, prin bugetul Ministerului Dezvoltării Regionale și Administrației Publice.”
	Text nemodificat
	

	10.
	Art. 272 - (1) Cadrele didactice nu pot fi perturbate în timpul desfășurării activității didactice de nicio autoritate școlară sau publică.

(2) Prin excepție de la prevederile alin. (1), nu se consideră perturbare a cadrelor didactice în timpul desfășurării activității didactice intervenția autorităților școlare și/sau publice în situațiile în care sănătatea fizică sau psihică a elevilor ori a personalului este pusă în pericol în orice mod, conform constatării personalului de conducere, respectiv în timpul exercițiilor de alarmare pentru situații de urgență.

(3) Înregistrarea prin orice procedee a activității didactice poate fi făcută numai cu acordul celui care o conduce.

(4) Multiplicarea, sub orice formă, a înregistrărilor activității didactice de către elevi sau de către alte persoane este permisă numai cu acordul cadrului didactic respectiv.

(5) Înregistrarea prin orice procedee a activităților desfășurate în spațiile școlare este permisă numai cu acordul personalului de conducere, cu excepția celor de la alin. (3).

---
	7. La, articolul 272, după alineatul (5) se introduce un nou alineat, (6), cu următorul cuprins:

---

(6) Cadrele didactice și antepreșcolarii, preșcolarii și elevii sunt protejați în spațiul unității de învățământ de autoritățile responsabile cu ordinea publică. Protecția se asigură împotriva persoanei sau grupului de persoane care aduc atingere demnității umane și profesionale a cadrelor didactice ori care le împiedică în exercitarea drepturilor și a obligațiilor lor. Protecția se asigură, de asemenea, pentru desfășurarea în condiții normale a procesului educativ. Protecția este solicitată de persoana autorizată conform regulamentului – cadru de organizare și funcționare a unităților de învățământ preuniversitar.
	7. La articolul 272, după alineatul (5) se introduce un non alineat, alin.(6), cu următorul cuprins:
„(6) Cadrele didactice și antepreșcolarii, preșcolarii și elevii sunt protejați în spațiul unității de învățământ de autoritățile responsabile cu ordinea publică. Protecția se asigură împotriva persoanei sau grupului de persoane care aduc atingere demnității umane și profesionale a cadrelor didactice ori care le împiedică în exercitarea drepturilor și a obligațiilor lor. Protecția se asigură, de asemenea, pentru desfășurarea în condiții normale a procesului educativ și este solicitată de persoana autorizată conform regulamentului-cadru de organizare și funcționare a unităților de învățământ preuniversitar.”

	Text nemodificat
	

	11.
	61. Violența psihologică - bullying este acțiunea sau seria de acțiuni fizice, verbale, relaționale și/sau cibernetice, într-un context social dificil de evitat, săvârșite cu intenție, care implică un dezechilibru de putere, au drept consecință atingerea demnității ori crearea unei atmosfere de intimidare, ostile, degradante, umilitoare sau ofensatoare, îndreptate împotriva unei persoane sau grup de persoane și vizează aspecte de discriminare și excludere socială, care pot fi legate de apartenența la o anumită rasă, naționalitate, etnie, religie, categorie socială sau la o categorie defavorizată ori de convingerile, sexul sau orientarea sexuală, caracteristicile personale, acțiune sau serie de acțiuni, comportamente ce se desfășoară în unitățile de învățământ și în toate spațiile destinate educației și formării profesionale. (Legea 221/2019)
	8. În Anexă, după punctul 6 se introduce un nou punct, pct. 61, cu următorul cuprins:

61. Bullying – formă de manifestare a violenței - se definește ca un comportament abuziv, realizat în mod repetat și cu intenție directă sau indirectă, conducând la prejudicierea fizică și/sau psihică a victimei prin rănire, persecuție, intimidare sau alte fapte, manifestându-se prin forme diverse - verbal, emoțional, relațional și fizic - atât în mediul fizic cât și cel virtual.
	8. La anexă, punctul 61 se modifică și va avea următorul cuprins:
 „61. Bullying este o formă de manifestare a violenței și constă într-un comportament abuziv, realizat în mod repetat și cu intenție al unei persoane sau al unui grup de persoane, care
conduce la prejudicierea fizică și/sau psihică a victimei/ victimelor prin hărțuire verbală, amenințări verbale sau non-verbale, agresiune fizică, lovire, persecuție, intimidare sau alte metode de constrângere.”
	Se elimină.

Autor: Comisia 
	Urmare adoptării Cererii de reexaminare

	12.
	---
	---
	Art. II.-  În termen de 90 de zile de la intrarea in vigoare a prezentei legi, Ministerul Educației și Cercetării și Ministerul Lucrărilor Publice, Dezvoltării și Administrației elaborează normele metodologice de aplicare a prevederilor art.95 alin.(1) lit. d) din Legea educației naționale nr.1/2011, cu modificările și completările ulterioare, precum și cu cele aduse prin prezenta lege, care se aprobă prin ordin comun.
	Text nemodificat
	

	13.
	---
	---
	Art. III.- În termen de 90 de zile de la intrarea în vigoare a prezentei legi, Ministerul Educației și Cercetării și Ministerul Afacerilor Interne elaborează normele metodologice de aplicare a prevederilor art.272 alin.(6) din Legea educației naționale nr.1/2011, cu modificările și completările ulterioare, precum și cu cele aduse prin prezenta lege, care se aprobă prin ordin comun.
	Text nemodificat
	

	14.
	---
	---
	Art. IV.- În termen de 90 de zile de la intrarea in vigoare a prezentei legi, Ministerul Educației și Cercetării elaborează normele metodologice de aplicare a prevederilor art.83 alin.(1) din Legea educației naționale nr.1/2011, cu modificările și completările ulterioare, precum și cu cele aduse prin prezenta lege, care se aprobă prin ordin al ministrului educației și cercetării.
	Text nemodificat

